Diari Oficial de la Generalitat Valenciana


Sumari del DOGV 7030, del 23-05-2013 (2013/5124)

Informació pública de l'Acord de 29 d'abril de 2013, de la Junta de Govern Local, d'aprovació del projecte de renovació de la xarxa d'aigua potable en l'avinguda d'Alcoi i avinguda de Novelda per urbanització de la zona.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7030

Data del DOGV
:   23-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5124


Data del document
:   07-05-2013

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de l'Acord de 29 d'abril de 2013, de la Junta de Govern Local, d'aprovació del projecte de renovació de la xarxa d'aigua potable en l'avinguda d'Alcoi i avinguda de Novelda per urbanització de la zona. [2013/5124]  
La Junta de Govern Local, amb data 29 d'abril de 2013, va adoptar, entre altres, l'acord següent:  
  
«6. Aprovació del projecte de renovació de la xarxa d'aigua potable a l'avinguda d'Alcoi i l'avinguda de Novelda per urbanització de la zona. Alacant.  
S'informa de l'expedient tramitat en relació amb l'epígraf que precedix, el qual té els antecedents i raonaments que figuren, resumits, a continuació.  
Amb data 22 de març de 2013, Aigües Municipalitzades d'Alacant, Empresa Mixta, ha presentat el projecte de renovació de la xarxa d'aigua potable a l'avinguda d'Alcoi i l'avinguda de Novelda per urbanització de la zona. Alacant, en la memòria del qual s'assenyala que té per objecte «plantejar, dissenyar i valorar les actuacions necessàries per a renovar les conduccions existents a les avingudes d'Alcoi i de Novelda, d'Alacant, amb motiu de les obres de reurbanització que es portaran a terme en esta zona».  
El projecte consta dels documents següents:   
1. Memòria i annexos.  
Annex 1: petició servicis afectats  
Annex 2: recopilació servicis afectats  
Annex 3: pla d'obra.  
Annex 4: control de qualitat.  
Annex 5: preus descompostos.  
2. Plànols.  
3. plec de condicions.  
4. Pressupost.  
5. Estudi de seguretat i salut.  
6. Estudi de gestió de residus.  
  
El pressupost d'esta actuació puja a la quantitat de set-cents quatre mil sis-cents cinquanta-cinc euros i noranta-nou cèntims (704.655,99 €), IVA inclòs.  
El termini d'execució es fixa en cinc mesos, comptats a partir de la firma de l'acta de replantejament.   
En relació amb el projecte, el Servici de Gestió i Urbanització ha emés un informe, de data 18 d'abril de 2013, en què assenyala que no hi ha cap inconvenient en el fet que es procedisca a aprovar-lo. També s'explica que en l'actualitat «s'estan executant les obres de remodelació de l'avinguda d'Alcoi, entre la Gran Via i la plaça d'Espanya, incloses com a millores en les obres d'urbanització de la via Parc, tram avinguda d'Alcalde Lorenzo Carbonell - el Palmeral, acollides al Pla Confiança de la Generalitat Valenciana, i executades per la Conselleria d'Obres Públiques, Urbanisme i Transports». Al seu torn, «Aigües Municipalitzades d'Alacant està executant les obres corresponents al projecte de sectorització i adaptació al Reial Decret 140/2003, de la xarxa d'abastament del sector Campoamor Alt a Alacant, que comprén, entre altres trams, la reposició de la canonada d'aigua potable d'un tram de l'avinguda d'Alcoi, coincidents amb l'actuació de la Conselleria».   
  
El projecte ara presentat «serà executat i finançat per Aigües Municipalitzades, i s'haurà d'ajustar a la secció i disseny de la xarxa viària prevista en el projecte modificat número 2 de la urbanització de la via Parc, tram avinguda Lorenzo Carbonell - el Palmeral, pel que fa a la urbanització de l'avinguda d'Alcoi». Així mateix, s'haurà de tindre en compte «la programació de treballs de la urbanització de l'avinguda d'Alcoi previstos per a ser executats per la Conselleria, i caldrà compatibilitzar ambdós».  
La competència per a adoptar este acord correspon a la Junta de Govern Local, atés el que assenyala l'article 127.1, apartat d), de la Llei 7/1985, de 2 d'abril, reguladora de les bases del règim local, segons la redacció que en fa la Llei 57/2003, de 16 de desembre, de mesures per a la modernització del govern local, i no caldrà fer-ne l'exposició pública, de conformitat amb el que disposa l'article 155.4 de la Llei 16/2005, de 30 de desembre, de la Generalitat, Urbanística Valenciana.  
  
Com a conseqüència de tot el que s'ha exposat, la Junta de Govern Local adopta els acords següents:   
Primer. Aprovar el projecte de renovació de la xarxa d'aigua potable a l'avinguda d'Alcoi i l'avinguda de Novelda per urbanització de la zona. Alacant, redactat per Aigües Municipalitzades d'Alacant (Empresa Mixta).  
Segon. Notificar el contingut d'esta resolució a Aigües Municipalitzades d'Alacant, Empresa Mixta, advertint-la que caldrà tindre en compte les recomanacions assenyalades en l'informe del Servici de Gestió i Urbanització, de data 18 d'abril de 2013, indicades en la part expositiva anterior.  
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
  
Cosa que es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, amb l'advertiment que contra l'acte esmentat, que posa fi a la via administrativa, i davant de l'òrgan que el va dictar, es pot interposar, mitjançant un escrit dirigit a l'Ajuntament, en el termini d'un mes i amb caràcter potestatiu, el recurs de reposició previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
  
Alacant, 7 de maig de 2013.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Vadepeñas.